pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เปิดตัวหุ่นยนต์บริการ “ดินสอ เทโบ้ ก้าวเข้าสู่ภาคธุรกิจบริการ 4.0
วันอังคารที่ 27 ธันวาคม 2559
เปิดตัวหุ่นยนต์บริการ “ดินสอ เทโบ้ ก้าวเข้าสู่ภาคธุรกิจบริการ 4.0
เปิดตัวหุ่นยนต์บริการ “ดินสอ เทโบ้ ก้าวเข้าสู่ภาคธุรกิจบริการ 4.0
22 ธันวาคม 2559 / งานแถลงข่าวเปิดตัวผลงานวิจัยหุ่นยนต์ดินสอ เทโบ้ (Dinsow TEBO) ภายใต้โครงการสร้างเครื่องจักรต้นแบบ ซึ่งเป็นหุ่นยนต์บริการฝีมือคนไทย เพื่อสร้างมูลค่าเพิ่มให้กับภาคบริการของไทย พร้อมเสวนาเรื่อง “ถอดรหัสความสําเร็จ...ภาคธุรกิจบริการ 4.0” โดยมี นางวนิดา บุญนาคค้า ผู้อํานวยการสํานักส่งเสริมและถ่ายทอดเทคโนโลยี สํานักงานปลัดกระทรวงวิทยาศาสตร์และเทคโนโลยี (สป.วท.) เป็นประธานในการเปิดงาน ณ ร้าน Café Amazon ชั้น 1 ตึก Energy Complex A ถ.วิภาวดีรังสิต กรุงเทพฯ
เพื่อเสริมสร้างความแข็งแกร่งทางเศรษฐกิจของประเทศ โดยสถาบันเทคโนโลยีพระจอมเกล้าเจ้าคุณทหารลาดกระบัง ร่วมกับ ศูนย์เทคโนโลยีโลหะและวัสดุแห่งชาติ (เอ็มเทค) ที่เป็นหน่วยงานบริหารจัดการโครงการ อยู่ภายใต้การสนับสนุนจากสํานักส่งเสริมและถ่ายทอดเทคโนโลยี สํานักงานปลัดกระทรวงวิทยาศาสตร์และเทคโนโลยี บริษัท ซีที เอเชีย โรโบติกส์ จํากัด และมหาวิทยาลัยธุรกิจบัณฑิตย์
นางวนิดา บุญนาคค้า ผู้อํานวยการสํานักส่งเสริมและถ่ายทอดเทคโนโลยี สป.วท. กล่าวว่า การพัฒนาหุ่นยนต์บริการ ดินสอ เทโบ้ (TEBO) เพื่อส่งเสริมความก้าวหน้าทางเทคโนโลยี ระบบอัตโนมัติและหุ่นยนต์ในประเทศไทย ให้มีบทบาทความสําคัญต่อระบบการผลิตและการบริการต่าง ๆ มากขึ้น ขณะเดียวกันการใช้งานหุ่นยนต์ในภาคบริการมีแนวโน้มที่จะเพิ่มขึ้นในอนาคต เนื่องจากภาคธุรกิจบริการของไทยมีจุดเด่นหลายประการ ประโยชน์ของหุ่นยนต์และระบบอัตโนมัติตอบสนองในงานประเภททําซ้ํา งานหนัก งานเสี่ยงอันตรายหรือต้องใช้ความละเอียดสูง ร่วมกันกิจกรรมการประชาสัมพันธ์ในภาคธุรกิจบริการส่งเสริมลูกค้าสัมพันธ์และกิจกรรมที่แปลกใหม่ ตามพฤติกกรมของผู้บริโภคที่เปลี่ยนไปและรองรับการก้าวสู่สังคมผู้สูงอายุ
ด้าน นายเฉลิมพล ปุณโณทก ประธานกรรมการบริหาร บริษัท ซีทีเอเชีย โรโบติกส์ กล่าวว่า ภาคบริการเป็นกลไกขับเคลื่อนเศรษฐกิจตัวใหม่ ซึ่งรัฐบาลให้ความสําคัญและกําลังเร่งปฏิรูปเพื่อก้าวเข้าสู่ไทยแลนด์ 4.0 พบว่าภาคบริการของไทยมีสัดส่วนจีดีพีในระดับ 50 % ที่ผ่านมาหุ่นยนต์บริการในประเทศไทยยังมีจํานวนน้อย ถือเป็นช่องว่างของการตลาดที่ยังสามารถพัฒนาได้อีกมาก บริษัท ซีทีเอเชีย โรโบติกส์ จึงเป็นผู้ผลิตหุ่นยนต์เชิงพาณิชย์แห่งแรกของไทยที่ประสบความสําเร็จและส่งออกสู่ตลาดญี่ปุ่น
สําหรับผลงานชิ้นนี้ ได้รับทุนจาก ศูนย์เทคโนโลยีโลหะและวัสดุแห่งชาติ (เอ็มเทค) สํานักงานพัฒนาวิทยาศาสตร์และเทคโนโลยีแห่งชาติ (สวทช.) การพัฒนาหุ่นยนต์บริการ ดินสอ เทโบ้ (TEBO) เป็นการต่อยอดโดยเพิ่มขีดความสามารถและตอบสนองอุตสาหกรรมบริการที่มากขึ้น
ข่าวโดย : นางสาวศิริวรรณ หมินหมัน
ภาพโดยและวีดิโอ : นายธนฉัตร มาลาเจริญ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail: pr@most.go.th Facebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตสหรัฐอเมริกาประจำประเทศไทย
วันอังคารที่ 24 มกราคม 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตสหรัฐอเมริกาประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ
H.E.Mr.Glyn T. Davies เอกอัครราชทูตสหรัฐอเมริกาประจําประเทศไทย พร้อมคณะ
เมื่อวันจันทร์ที่ ๒๓ มกราคม ๒๕๖๐ เวลา ๑๕.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ
H.E.Mr.Glyn T. Davies เอกอัครราชทูตสหรัฐอเมริกาประจําประเทศไทย พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
โดยมี นายชาญเชาวน์ ไชยานุกิจ ปลัดกระทรวงยุติธรรม
พร้อมด้วยผู้บริหารระดับสูงกระทรวงยุติธรรม เข้าร่วมฯ
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-ประชุมมอบนโยบายและแนวทางในการตรวจราชการของผู้ตรวจราชการ มท. 2562  ปมท. ย้ำ ผู้ตรวจฯ มท. ต้องทำหน้าที่แทน ปลัดกระทรวงมหาดไทยได้
วันพุธที่ 24 ตุลาคม 2561
ประชุมมอบนโยบายและแนวทางในการตรวจราชการของผู้ตรวจราชการ มท. 2562  ปมท. ย้ํา ผู้ตรวจฯ มท. ต้องทําหน้าที่แทน ปลัดกระทรวงมหาดไทยได้
ประชุมมอบนโยบายและแนวทางในการตรวจราชการของผู้ตรวจราชการ มท. 2562
ปมท. ย้ํา ผู้ตรวจฯ มท. ต้องทําหน้าที่แทน ปลัดกระทรวงมหาดไทยได้
เมื่อวันที่ 22 ต.ค. 61 ณ ห้องประชุมสํานักตรวจราชการและเรื่องราวร้องทุกข์ สป.ชั้น 5 อาคารดํารงราชานุภาพ กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานการประชุมมอบนโยบายและแนวทางในการตรวจราชการของผู้ตรวจราชการกระทรวงมหาดไทย ประจําปีงบประมาณ พ.ศ. 2562 โดยมี นายสนิท ขาวสอาด หัวหน้าผู้ตรวจราชการกระทรวงมหาดไทย นายชรัส บุญณสะ ที่ปรึกษาด้านความมั่นคง นายไตรภพ วงศ์ไตรรัตน์ที่ปรึกษาด้านกฎหมาย นายสุธี ทองแย้ม ที่ปรึกษาด้านการปกครอง พร้อมด้วยคณะผู้ตรวจราชการกระทรวงกระทรวงมหาดไทย และคณะผู้ตรวจราชการกรมในสังกัดกระทรวงมหาดไทยทุกกรม เข้าร่วมการประชุม
ปลัดกระทรวงมหาดไทย กล่าวว่า ผู้ตรวจราชการกระทรวงมหาดไทยต้องรู้ทุกเรื่องที่ปลัดกระทรวงมหาดไทยรู้ และต้องทําหน้าที่แทนปลัดกระทรวงมหาดไทยได้ โดยได้เน้นย้ําการตรวจราชการตามนโยบายสําคัญของรัฐบาลและกระทรวงมหาดไทย ได้แก่ การบริหารจัดการขยะมูลฝอย ยาเสพติด หมอกควัน สาธารณภัย เป็นต้น ให้ช่วยเป็นหูเป็นตาแทนปลัดกระทรวงมหาดไทย ให้การดําเนินการในพื้นที่เป็นไปอย่างมีประสิทธิภาพ รวมถึงการตรวจสอบเรื่องการดําเนินการทางวินัยแก่ผู้กระทําผิดวินัย ขอให้ดําเนินการด้วยความละเอียดรอบคอบ
ปลัดกระทรวงมหาดไทย กล่าวเพิ่มเติมว่า กระทรวงมหาดไทยเน้นย้ําและให้ความสําคัญในการช่วยเหลือและแก้ไขปัญหาความเดือดร้อนของพี่น้องประชาชน โดยผู้ตรวจราชการกระทรวงมหาดไทยจะต้องสื่อสารกับพื้นที่
เขตที่รับผิดชอบให้แก้ไขปัญหาอย่างชัดเจนและเป็นระบบ สามารถแก้ไขปัญหาความเดือดร้อนของประชาชนที่อยู่ในภาวะทุกข์ร้อนให้กลับสู่สภาวะเดิมโดยเร็วที่สุด ซึ่งจะต้องมีการวางแผนเผชิญเหตุรองรับทุกสถานการณ์และมีทางออกสําหรับสถานการณ์ที่ไม่เป็นไปตามแผน เพื่อให้การแก้ไขปัญหาของส่วนราชการมีแนวทางปฏิบัติที่ชัดเจนและปัญหาความเดือดร้อนของพี่น้องประชาชนได้รับการแก้ไขอย่างเป็นรูปธรรมและยั่งยืน
รัฐบาลไทย-ข่าวทำเนียบรัฐบาล-คกก.ว่าด้วยความปลอดภัยของสินค้าและบริการ  ร่วมกับผู้ประกอบธุรกิจให้บริการจัดส่งอาหารและพัสดุ  จัดทำมาตรการความปลอดภัยในธุรกิจบริการจัดส่งอาหารและพัสดุ ลดความเสี่ยงในการแพร่ระบาดของ
วันศุกร์ที่ 20 มีนาคม 2563
คกก.ว่าด้วยความปลอดภัยของสินค้าและบริการ  ร่วมกับผู้ประกอบธุรกิจให้บริการจัดส่งอาหารและพัสดุ  จัดทํามาตรการความปลอดภัยในธุรกิจบริการจัดส่งอาหารและพัสดุ ลดความเสี่ยงในการแพร่ระบาดของ
คกก.ว่าด้วยความปลอดภัยของสินค้าและบริการ  ร่วมกับผู้ประกอบธุรกิจให้บริการจัดส่งอาหารและพัสดุ  จัดทํามาตรการความปลอดภัยในธุรกิจบริการจัดส่งอาหารและพัสดุ ลดความเสี่ยงในการแพร่ระบาดของเชื้อ COVID-19
วันนี้ (20 มี.ค. 63) เวลา 11.30 น. ณ โถงกลาง ชั้น 1 ตึกบัญชาการ 1 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี กล่าวภายหลังการประชุมคณะกรรมการว่าด้วยความปลอดภัยของสินค้าและบริการ ครั้งที่ 2/2563 ว่า ด้วยมาตรการป้องกัน ลดโอกาสการแพร่ระบาดของโรคในสถานที่ต่าง ๆ ที่มีความเสี่ยงสูง ด้านมาตรการสาธารณสุข มาตรการป้องกันและลดความเสี่ยงของการแพร่เชื้อในสถานที่ราชการและรัฐวิสาหกิจ ทุกหน่วยงานให้พิจารณามาตรการเหลื่อมเวลาทํางาน และทํางานที่บ้าน จะมีการสั่งซื้อสินค้า จัดส่งอาหารและพัสดุผ่านช่องทาง delivery ที่มีความสะดวก รวดเร็ว ซึ่งผู้ประกอบธุรกิจที่ให้บริการจัดส่งอาหารและพัสดุ 20 ราย ร่วมหารือเกี่ยวกับการดําเนินมาตรการป้องกันการให้บริการจัดส่งอาหารและพัสดุ ให้มีประสิทธิภาพ ให้เกิดความปลอดภัยและความสะอาดให้แก่ประชาชนและผู้ใช้บริการ ลดความเสี่ยงจากการแพร่เชื้อทั้งจากอาหาร พัสดุ บริการ และบุคลากรในระบบ ดังนั้น สํานักงานคณะกรรมการคุ้มครองผู้บริโภคและผู้ให้บริการจัดส่งอาหารและพัสดุ ได้จัดทําบันทึกข้อตกลงความร่วมมือในการกําหนดมาตรการความปลอดภัยในการให้บริการจัดส่งอาหารและพัสดุ โดยมีวัตถุประสงค์เพื่อกําหนดมาตรการดูแล และคุ้มครองประชาชน ลดความเสี่ยงในการแพร่ระบาดของเชื้อ COVID-19 ตลอดจนเพื่อยกระดับและเตรียมความพร้อมของบริการเพื่อความปลอดภัยสูงสุดของผู้ให้บริการ และประชาชนทั้งระบบอย่างบูรณาการ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยฯ  ติดตามผลการดำเนินงานการทำนาคุณภาพแบบประณีต และประหยัดต้นทุน นำร่องปลูกข้าวพันธุ์ กข43
วันศุกร์ที่ 29 กันยายน 2560
รัฐมนตรีช่วยฯ  ติดตามผลการดําเนินงานการทํานาคุณภาพแบบประณีต และประหยัดต้นทุน นําร่องปลูกข้าวพันธุ์ กข43
รัฐมนตรีช่วยฯ “ชุติมา” ติดตามผลการดําเนินงานการทํานาคุณภาพแบบประณีต และประหยัดต้นทุน นําร่องปลูกข้าวพันธุ์ กข43 พร้อมร่วมเกี่ยวข้าวด้วยเคียว และปล่อยรถเกี่ยวข้าวเพื่อดําเนินการเก็บเกี่ยวข้าว
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามผลการดําเนินงานการทํานาคุณภาพแบบประณีต และประหยัดต้นทุน ตามนโยบายของกระทรวงเกษตรและสหกรณ์ โดยร่วมเกี่ยวข้าวด้วยเคียว และปล่อยรถเกี่ยวข้าวเพื่อดําเนินการเก็บเกี่ยวข้าวในพื้นที่แห่งนี้จํานวน 15 ไร่ ณ ต.ข้าวงาม อ.วังน้อย จ.พระนครศรีอยุธยา ว่า กระทรวงเกษตรและสหกรณ์ได้เล็งเห็นว่าในช่วงที่ผ่านมาชาวนาทํานาแล้วต้องประสพภาวะขาดทุน ได้ข้าวคุณภาพต่ํา พบปัญหาวัชพืช ข้าวพันธุ์ปน โรคและแมลงศัตรูข้าว นก และหนู อีกทั้งผลผลิตยังจําหน่ายได้ในราคาต่ํา ทําให้ต้องเรียกร้องขอความช่วยเหลือจากรัฐบาลเรื่อยมา ดังนั้น จึงมีโครงการจัดทําแปลงเรียนรู้การทํานาคุณภาพแบบประณีตและประหยัดต้นทุน ตามนโยบายของกระทรวงเกษตรและสหกรณ์ขึ้น ซึ่งพื้นที่ดังกล่าวเป็นพื้นที่นําร่องปลูกข้าวคุณภาพแบบประณีตและลดต้นทุน โดยปลูกข้าวพันธุ์ กข43 ซึ่งเป็นพันธุ์ข้าวรับรองของกรมการข้าวและมีงานวิจัยรองรับว่าเป็นข้าวที่มีค่าดัชนีน้ําตาลต่ํา และเป็นพันธุ์ที่ผ่านการคัดเลือกจากการผสมข้าวพันธุ์ลูกผสมเดี่ยวระหว่างพันธุ์ข้าวเจ้าหอมสุพรรณบุรี (พันธุ์แม่) กับพันธุ์สุพรรณบุรี 1 (พันธุ์พ่อ) ที่ศูนย์วิจัยข้าวสุพรรณบุรี ในฤดูนาปรังพ.ศ. 2542 คัดเลือกได้สายพันธุ์ SPR99007-22-1-2-2-1 ปลูกทดสอบผลผลิตในศูนย์วิจัยข้าวและนาเกษตรกรตั้งแต่ปี 2546 จนถึงปี 2551 คณะกรรมการพิจารณาพันธุ์กรมการข้าว พิจารณารับรองพันธุ์เมื่อวันที่ 17 กันยายน พ.ศ.2552 ใช้ชื่อว่า “กข43”
นายสุวัฒน์ เจียระคงมั่น รองอธิบดีกรมการข้าว กล่าวเพิ่มเติมว่า ข้าวพันธุ์ กข43 มีลักษณะเด่นที่อายุการเก็บเกี่ยวสั้น 95 วันปลูก โดยวิธีหว่านน้ําตม คุณภาพของเมล็ดทางการหุงต้มรับประทานดี ข้าวสุกนุ่ม เหนียว มีกลิ่นหอมอ่อน ๆ ต้านทานปานกลางต่อโรคใบไหม้และเพลี้ยกระโดดสีน้ําตาล พื้นที่แนะนําปลูกควรเป็นพื้นที่นาชลประทาน พื้นที่ที่มีน้ําท่วมขังเป็นเวลานาน และเกษตรกรมีช่วงเวลาในการทํานาน้อยกว่าพื้นที่ปลูกข้าวอื่น ๆ และ/หรือพื้นที่ที่มีปัญหาข้าววัชพืชระบาด
อย่างไรก็ตาม ขณะนี้เมล็ดพันธุ์ข้าว กข43 ยังมีปริมาณน้อย กรมการข้าวจึงได้กําหนดแผนการผลิตและการตลาดข้าวพันธุ์ กข43 (ปี 2560 - 2561) เพื่อให้การผลิตที่ออกสู่ตลาดเป็นข้าวพันธุ์ กข43 อย่างแท้จริงตรงตามความต้องการของผู้บริโภค ดังนี้ ฤดูนาปี 2560 (พ.ค. - พ.ย.60) ผลิตพันธุ์คัด 4 ตัน พันธุ์หลัก 25 ตัน พันธุ์ขยาย 100 ตัน ฤดูนาปรัง ปี 2561 (ธ.ค. 60 - เม.ย. 61) ผลิตพันธุ์คัด 4 ตัน พันธุ์หลัก 25 ตัน พันธุ์ขยาย 100 ตัน และพันธุ์จําหน่าย 3,500 ตัน ผลผลิตข้าวสาร ฤดูนาปี 20 ตัน และฤดูนาปรัง 700 ตัน มีระบบ QR trace เพื่อให้การตรวจสอบย้อนกลับ ครอบคลุมตั้งแต่การผลิตจนถึงผลิตภัณฑ์ มี 2 ส่วน คือ ใช้รหัส QR ในการรับรอง GAP (ระดับแปลง) เริ่มตั้งแต่เมล็ดพันธุ์คัด/หลัก เมล็ดพันธุ์ขยาย และแปลงผลิตเมล็ดพันธุ์/แปลงผลิตข้าว และใช้รหัส QR ในการรับรอง GMP (ระดับผู้ประกอบการโรงสี ผลิตภัณฑ์) เริ่มตั้งแต่สถานที่เก็บรักษาข้าว โรงสีข้าว และผลิตภัณฑ์
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นรม. สักการะองค์พระธาตุพนม พร้อมชมนิทรรศการ การขอขึ้นทะเบียนองค์พระธาตุพนม เป็นมรดกโลก
วันจันทร์ที่ 27 มีนาคม 2560
นรม. สักการะองค์พระธาตุพนม พร้อมชมนิทรรศการ การขอขึ้นทะเบียนองค์พระธาตุพนม เป็นมรดกโลก
นายกรัฐมนตรีสักการะองค์พระธาตุพนม พร้อมชมนิทรรศการนําเสนอการขอขึ้นทะเบียนพระธาตุพนมเป็นมรดกโลก
วันนี้ (27 มีนาคม 2560) เวลา 12.09 น. ณ วัดพระธาตุพนมวรมหาวิหาร อําเภอธาตุพนม พลเอก ประยุทธ์ จันทร์โอชา นายกรัฐมนตรี สักการะองค์พระธาตุพนม พร้อมนําผ้าห่มบูชารอบองค์พระธาตุพนมเพื่อความเป็นสิริมงคล และชมนิทรรศการนําเสนอการขอขึ้นทะเบียนพระธาตุพนมเป็นมรดกโลก เพื่อให้คณะกรรมการมรดกโลกได้พิจารณาในการประชุมสมัยสามัญครั้งที่ 41 ในเดือนกรกฎาคม 2560 ณ เมืองคราเคา (Krakow) สาธารณรัฐโปแลนด์
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุนสถิติจังหวัดทั่วประเทศ สร้างศูนย์ข้อมูลกลางตอบสนองความต้องการใช้ข้อมูลที่ถูกต้อง สร้างธรรมาภิบาลในภาครัฐ
วันจันทร์ที่ 5 กุมภาพันธ์ 2561
กระทรวงดิจิทัลฯ หนุนสถิติจังหวัดทั่วประเทศ สร้างศูนย์ข้อมูลกลางตอบสนองความต้องการใช้ข้อมูลที่ถูกต้อง สร้างธรรมาภิบาลในภาครัฐ
กระทรวงดิจิทัลฯ
กระทรวงดิจิทัลฯ สนับสนุนสํานักงานสถิติแห่งชาติ เร่งส่งเสริมสถิติจังหวัดทั่วประเทศ สร้างศูนย์ข้อมูลกลางระดับจังหวัด ตอบสนองความต้องการทุกภาคส่วนให้สามารถเข้าใช้ข้อมูลได้สะดวก รวดเร็ว และถูกต้อง สร้างประโยชน์จากการบริหารของรัฐที่มีประสิทธิภาพ ผลักดันให้เกิดธรรมาภิบาลในภาครัฐ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยในการตรวจเยี่ยมการดําเนินงานของสถิติจังหวัดจันทบุรี ว่า หลังจากที่สํานักงานสถิติแห่งชาติ (สสช.) หน่วยงานในสังกัดกระทรวงดิจิทัลฯ ได้มีการลงนามความร่วมมือทางวิชาการกับสํานักงานปลัดกระทรวงมหาดไทย และสํานักงานคณะกรรมการพัฒนาระบบราชการ ตั้งแต่ปี 2556 เพื่อจัดทําชุดข้อมูลสถิติและสารสนเทศ ที่ตอบสนองยุทธศาสตร์การพัฒนาจังหวัด โดยจังหวัดจันทบุรีได้ดําเนินการจัดทําชุดข้อมูลเรื่องทุเรียน ลําไย มังคุด มันสําปะหลัง กุ้ง อัญมณีและเครื่องประดับ การค้าชายแดน การท่องเที่ยวเชิงนิเวศ การพัฒนาคุณภาพชีวิต และป่าชายเลน ผ่านกลไกคณะกรรมการสถิติระดับจังหวัด ที่มีผู้ว่าราชการจังหวัดเป็นประธาน และหน่วยงานภายในจังหวัดเป็นกรรมการ โดยในปี 2559 ได้ดําเนินการชุดข้อมูลกลางที่ได้จากนโยบายที่สําคัญของประเทศ ได้แก่ ชุดข้อมูลเรื่องข้าว การท่องเที่ยว ผู้สูงอายุ และขยะ ซึ่งชุดข้อมูลเหล่านี้จะเป็นประโยชน์ต่อหน่วยงานภาครัฐในการกําหนดนโยบาย วางแผน และบริหารงาน สําหรับภาคเอกชน และประชาชน ได้สามารถนําข้อมูลไปใช้ประกอบการตัดสินใจในการลงทุนในธุรกิจที่สนใจและกิจกรรมอื่นๆ
ทั้งนี้ ในปี 2561 จะมีการดําเนินการเพื่อให้สํานักงานสถิติจังหวัดทุกจังหวัด เป็นศูนย์ข้อมูลกลางจังหวัด โดยจะมีการพัฒนาชุดข้อมูลเพิ่มเติมที่ตอบสนองความต้องการของผู้ว่าราชการจังหวัด ส่วนราชการต่างๆ ภาคเอกชน และประชาชน ประกอบด้วย ชุดข้อมูลตัวชี้วัดตามแผนพัฒนาจังหวัด ชุดข้อมูลอื่นๆ เช่น การบริหารจัดการน้ํา รวมทั้งชุดข้อมูลที่ได้จาก Big Data ซึ่งการเป็นศูนย์ข้อมูลกลางระดับจังหวัด จะเน้นให้ทุกภาคส่วนสามารถเข้าไปใช้ประโยชน์จากข้อมูลสถิติ ได้สะดวก รวดเร็ว และถูกต้อง ส่งผลให้ได้รับประโยชน์จากการบริหารของรัฐที่มีประสิทธิภาพและรวดเร็ว ตลอดจนมีคุณภาพชีวิตที่ดีขึ้น ส่งผลให้เกิดธรรมาภิบาลในภาครัฐ
**************************
รัฐบาลไทย-ข่าวทำเนียบรัฐบาล-ไทย-กัมพูชา ยืนยันความร่วมมือเพื่อนำสันติสุขมาสู่ประชาชนของทั้งสองประเทศ
วันพุธที่ 21 มีนาคม 2561
ไทย-กัมพูชา ยืนยันความร่วมมือเพื่อนําสันติสุขมาสู่ประชาชนของทั้งสองประเทศ
ไทย-กัมพูชา ยืนยันความร่วมมือเพื่อนําสันติสุขมาสู่ประชาชนของทั้งสองประเทศ
วันนี้ (21 มี.ค. 2561) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล สมเด็จพิชัยเสนา เตีย บันห์ (Somdech Pichey Sena Tea Banh ) รองนายกรัฐมนตรีและรัฐมนตรีว่าการกระทรวงกลาโหมกัมพูชา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเยือนไทยเพื่อเข้าร่วมการประชุมคณะกรรมการชายแดนทั่วไป (General Border Committee - GBC) ไทย - กัมพูชา ครั้งที่ 13 ระหว่างวันที่ 19 – 21 มีนาคม 2561 โดยสรุปสาระสําคัญดังนี้
นายกรัฐมนตรีกล่าวรู้สึกยินดีเป็นอย่างยิ่งที่มีโอกาสได้พบกับรองนายกรัฐมนตรีและรัฐมนตรีว่าการกระทรวงกลาโหมกัมพูชาอีกครั้ง หลังจากที่เยือนกัมพูชาอย่างเป็นทางการและเข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ (JCR) ไทย – กัมพูชา ครั้งที่ 3 และกล่าวว่ารองนายกรัฐมนตรีและรัฐมนตรีว่าการกระทรวงกลาโหมกัมพูชานับเป็นเพื่อนคนสําคัญและรู้จักกันมาอย่างยาวนาน พร้อมชื่นชมกับบทบาทของรองนายกรัฐมนตรีและรัฐมนตรีว่าการกระทรวงกลาโหมกัมพูชาที่มีส่วนสําคัญต่อการพัฒนาความสัมพันธ์อันดีระหว่างไทยและกัมพูชา ส่งผลให้ความสัมพันธ์ทวิภาคีและความร่วมมือระหว่างกันมีความใกล้ชิดแน่นแฟ้น
ในโอกาสนี้ รองนายกรัฐมนตรีและรัฐมนตรีว่าการกระทรวงกลาโหมกัมพูชากล่าวอวยพรวันเกิดนายกรัฐมนตรี ขอให้นายกรัฐมนตรีมีสุขภาพแข็งแรงและประสบความสําเร็จในภารกิจทุกประการ สําหรับการประชุมคณะกรรมการชายแดนทั่วไปไทย - กัมพูชา ครั้งที่ 13 เป็นไปด้วยความราบรื่นและประสบผลสําเร็จ ความสัมพันธ์ระหว่างทั้งสองประเทศนับว่าเป็นช่วงที่ไทยและกัมพูชาใกล้ชิดกันมากที่สุด ความร่วมมือระหว่างกันมีประสิทธิภาพและสามารถบรรลุวัตถุประสงค์ร่วมกัน
นอกจากนี้ ได้มีการหารือถึงความร่วมมือในการป้องกันและปราบปรามการลักลอบตัดไม้พะยูง ซึ่งปัจจุบันสถิติการลักลอบตัดไม้พะยูงบริเวณชายแดนไทย – กัมพูชาลดน้อยลง แต่ยังคงพบว่ามีการลักลอบตัดไม้พะยูงบริเวณชายแดนไทย – กัมพูชาอยู่ ทั้งสองประเทศจึงควรร่วมมือกันอย่างใกล้ชิดในการสกัดกั้นการลักลอบกระทําผิด นอกจากนั้น ทั้งสองฝ่ายมีความเห็นร่วมกันที่จะติดตามบุคคลที่กระทํากฎหมายและหลบหนีคดีเข้าไปอยู่ในทั้งสองประเทศ เพื่อไม่ให้กลุ่มบุคคลใดใช้ประเทศไทยและกัมพูชาเป็นฐานในการก่อความไม่สงบและทําให้เกิดความขัดแย้งระหว่างกัน
ทั้งสองฝ่ายยังเห็นพ้องกันว่า แม้ไทยและกัมพูชายังมีพื้นที่บริเวณชายแดนที่ทับซ้อนและยังหาข้อสรุปไม่ได้ ทั้งสองประเทศควรร่วมมือในการพัฒนาพื้นที่ดังกล่าว เพื่อให้ประชาชนมีโอกาสค้าขายระหว่างกันอย่างสะดวก ตลอดจนพัฒนาพื้นที่ชายแดนให้มีความสงบสุขและมั่นคง นอกจากนี้ ทั้งสองฝ่ายหวังว่าความเชื่อมโยงด้วยเส้นทางรถไฟในอนาคต จะทําให้ทั้งสองประเทศมีการติดต่ออย่างสะดวกและเพิ่มมูลค่าการค้าขายระหว่างกันให้มากยิ่งขึ้น
ทั้งสองฝ่ายยังแสดงความพร้อมที่จะสนับสนุนความร่วมมือระหว่างกันในทุกมิติ ทั้งทางด้านความมั่นคง การค้าและการลงทุน รวมถึงยินดีแลกเปลี่ยนประสบการณ์ในเรื่องสินค้าเกษตรระหว่างกัน ทั้งสองฝ่ายยังเห็นพ้องว่า ไทยและกัมพูชาควรจะดํารงความสัมพันธ์อันดี เพื่อมุ่งสร้างผลประโยชน์ร่วมกันของทั้งสองประเทศในทุกระดับ ทั้งระดับรัฐบาลและ ประชาชน
ในช่วงท้าย นายกรัฐมนตรีกล่าวว่า ได้มีโอกาสพบปะกับนายกรัฐมนตรีกัมพูชาในระหว่างการประชุม ASEAN-Australia เมื่อสัปดาห์ที่ผ่านมา และหวังว่าจะได้พบปะกันอีกในระหว่างการประชุมสุดยอดลุ่มน้ําโขงตอนล่าง ครั้งที่ 3 ซึ่งจะจัดขึ้นที่จังหวัดเสียมราฐของกัมพูชา ในต้นเดือนเมษายนนี้
รัฐบาลไทย-ข่าวทำเนียบรัฐบาล-ทส. ประชุมหารือตามข้อสั่งการ รมว.ทส. เพื่อกำหนดแนวทางการขับเคลื่อนงาน คทช.
วันจันทร์ที่ 9 กรกฎาคม 2561
ทส. ประชุมหารือตามข้อสั่งการ รมว.ทส. เพื่อกําหนดแนวทางการขับเคลื่อนงาน คทช.
ทส. ประชุมหารือตามข้อสั่งการ รมว.ทส. เพื่อกําหนดแนวทางการขับเคลื่อนงาน คทช.
ทส. ประชุมหารือตามข้อสั่งการ รมว.ทส. เพื่อกําหนดแนวทางการขับเคลื่อนงาน คทช.
วันพฤหัสบดีที่ 5 กรกฎาคม 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหารือตามข้อสั่งการ รมว.ทส. เพื่อกําหนดแนวทางการขับเคลื่อนงาน คทช. และประเด็นอื่นๆ โดยมีนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช พร้อมด้วยนายทรงธรรม สุขสว่าง ผู้อํานวยการสํานักอุทยานแห่งชาติ เข้าร่วมการประชุม ซึ่งในส่วนของวาระการประชุมที่เกี่ยวข้องกับ อส. ชี้แจงการจัดที่ดินในป่าอนุรักษ์ และชี้แจงร่างแนวทางฟื้นฟูถ้ําหลวง วนอุทยานถ้ําหลวง-ขุนน้ํานางนอน จังหวัดเชียงราย ณ ห้อง 301 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-สธ. เผยผู้ป่วยไข้เลือดออกรายใหม่ลดลงกว่าครึ่ง หลังจากทุกภาคส่วนร่วมกันพัฒนาสิ่งแวดล้อมกำจัดแหล่งเพาะพันธุ์ยุงลาย
วันศุกร์ที่ 26 ตุลาคม 2561
สธ. เผยผู้ป่วยไข้เลือดออกรายใหม่ลดลงกว่าครึ่ง หลังจากทุกภาคส่วนร่วมกันพัฒนาสิ่งแวดล้อมกําจัดแหล่งเพาะพันธุ์ยุงลาย
ปลัดกระทรวงสาธารณสุข เผยสัปดาห์ที่ผ่านมาพบผู้ป่วยไข้เลือดออกรายใหม่ลดลงกว่าครึ่ง จากความร่วมมือทุกภาคส่วน ทํากิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย ตามโครงการจิตอาสา ทําความดีด้วยหัวใจ อย่างต่อเนื่อง
ปลัดกระทรวงสาธารณสุข เผยสัปดาห์ที่ผ่านมาพบผู้ป่วยไข้เลือดออกรายใหม่ลดลงกว่าครึ่ง จากความร่วมมือทุกภาคส่วน ทํากิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย ตามโครงการจิตอาสา ทําความดีด้วยหัวใจ อย่างต่อเนื่อง
วันนี้ (26 ตุลาคม 2561) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ตามที่กระทรวงสาธารณสุข ได้ร่วมกับกระทรวงมหาดไทย เชิญชวนประชาชนร่วมกิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร ตามโครงการจิตอาสา ทําความดีด้วยหัวใจ โดยเจ้าหน้าที่รพ.สต. อปท. กํานัน ผู้ใหญ่บ้าน ผู้นําชุมชน และอาสาสมัครสาธารณสุข และจิตอาสา ร่วมกันปรับปรุงสิ่งแวดล้อม กําจัดแหล่งเพาะพันธุ์ยุงลายเพื่อป้องกันโรคไข้เลือดออกพร้อมกันทุกหมู่บ้าน ระหว่างวันที่ 12 – 23 ตุลาคม 2561 ผลการดําเนินงานสามารถทําได้ครอบคลุมทุกจังหวัด 686 อําเภอ 5,510 ตําบล 56,014 หมู่บ้าน โดยสํารวจและทําลายแหล่งเพาะพันธุ์ยุงลายในบ้าน 4,163,251 หลัง พบลูกน้ํายุงลายร้อยละ 6.8 วัดจํานวน 28,626 แห่ง พบร้อยละ 5.0 โรงเรียน 18,175 แห่ง พบร้อยละ 5.7 โรงพยาบาล 3,730 แห่ง พบร้อยละ 0.6 จะดําเนินการครบทุกตําบลภายในอีก 2 สัปดาห์
“ในช่วงนี้ยังมีฝนตกเกือบทุกภาคของประเทศ โดยเฉพาะภาคใต้ จึงขอให้ทุกภาคส่วน ทั้งหน่วยงานภาครัฐ ท้องถิ่น ภาคเอกชน และประชาชน ร่วมกันดําเนินการกําจัดแหล่งเพาะพันธุ์ยุงลายอย่างต่อเนื่อง โดยเฉพาะภายในบ้านและบริเวณบ้านของตนเอง เพื่อป้องกันโรคไข้เลือดออก รวมทั้งไข้ปวดข้อยุงลาย และโรคติดเชื้อไวรัสซิกา” นายแพทย์สุขุมกล่าว
ทั้งนี้ สถานการณ์ไข้เลือดออกในปี 2561 ตั้งแต่วันที่ 1 มกราคม - 20 ตุลาคม พบผู้ป่วย 67,968 ราย โดยสัปดาห์ที่ผ่านมาพบผู้ป่วยรายใหม่ 1,596 ราย ซึ่งลดลงจากช่วงเดือนกรกฎาคม - สิงหาคม ที่พบผู้ป่วยสัปดาห์ละ 3,000 – 4,000 ราย
รัฐบาลไทย-ข่าวทำเนียบรัฐบาล-นายกฯ แนะทุกจังหวัดสร้างจุดเด่นสินค้าเกษตร ส่งเสริมการขายและการท่องเที่ยว หลังผักผลไม้ไทยหลายชนิดถูกใจผู้โดยสารการบินไทย
วันเสาร์ที่ 1 กันยายน 2561
นายกฯ แนะทุกจังหวัดสร้างจุดเด่นสินค้าเกษตร ส่งเสริมการขายและการท่องเที่ยว หลังผักผลไม้ไทยหลายชนิดถูกใจผู้โดยสารการบินไทย
นายกรัฐมนตรีแนะทุกจังหวัด  สร้างจุดเด่นสินค้าเกษตร ส่งเสริมการขายและการท่องเที่ยว หลังผักผลไม้ไทยหลายชนิดถูกใจผู้โดยสารการบินไทย
วันนี้  (1 กันยายน 2561)  พลโท สรรเสริญ แก้วกําเนิด โฆษกประจําสํานักนายกรัฐมนตรี   เปิดเผยว่า  พลเอก ประยุทธ์ จันทร์โอชา นายกรัฐมนตรี พอใจการต่อยอดแนวคิดขยายโอกาสทางการค้าให้กับเกษตรกรบนพื้นฐานของความร่วมมือแบบประชารัฐของกระทรวงเกษตรฯ ที่ล่าสุดได้ร่วมมือบริษัท การบินไทย จํากัด (มหาชน) และ จ.ฉะเชิงเทรา พัฒนาการบริหารจัดการสินค้าเกษตรปลอดภัยสูงเพื่อครัวการบินไทย จัดเสิร์ฟอาหารผู้โดยสารบนเครื่องบิน
"นายกฯ รับทราบว่า จ.ฉะเชิงเทรา มีความโดดเด่นในการผลิตสินค้าเกษตรปลอดภัยสูงตามมาตรฐานเบอร์ 8 คือ สินค้าที่มีคุณภาพ สดสะอาด ปลอดภัย ไร้สารตกค้าง และเป็นมิตรกับสิ่งแวดล้อม ที่เทียบเคียงได้กับมาตรฐานระดับประเทศ (GAP)
ส่วนครัวการบินไทยถือเป็นผู้นําด้านการผลิตอาหารเพื่อให้บริการบนสายการบินทั้งในประเทศและระหว่างประเทศที่มีมาตรฐาน ได้รับการยอมรับในระดับนานาชาติ จึงมีความต้องการวัตถุดิบที่ปลอดภัยและมีคุณภาพจากแหล่งผลิตชั้นดี โดยได้นําผักและผลไม้ของ จ.ฉะเชิงเทรา ไปให้บริการผู้โดยสารของการบินไทย"
ที่ผ่านมากระทรวงเกษตรฯ ได้กําหนดให้มีการบริหารจัดการสินค้าเกษตรแบบครบวงจรเป็นรายจังหวัด เน้นการตลาดนําการผลิต โดยอาศัยจุดเด่นของจังหวัด ศักยภาพการผลิต ความต้องการของตลาด และมีแหล่งรับซื้อผลผลิตที่แน่นอน ไปพัฒนาขีดความสามารถของเกษตรกรให้สามารถผลิตและส่งมอบสินค้าได้ตรงตามความต้องการของผู้ซื้อ
"นายกฯ แนะให้ทุกจังหวัดสร้างจุดเด่นของผลผลิตทางการเกษตรที่แตกต่าง และสร้างการรับรู้แก่คนทั่วไป โดยไม่จําเป็นต้องนําไปขายบนเครื่องบินการบินไทยเท่านั้น แต่สามารถใช้เป็นสิ่งดึงดูดนักท่องเที่ยวให้เดินทางเข้าไปท่องเที่ยว หรือกระตุ้นให้ผู้บริโภคเกิดความสนใจ ซึ่งจะทําให้มียอดสั่งซื้อเพิ่มขึ้น และเกษตรกรรู้ว่าจะต้องผลิตอะไร เพื่อให้มีตลาดรองรับ ช่วยสร้างรายได้อย่างยั่งยืน"
..........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ มอบเครื่องทำน้ำสะอาดเเบบเคลื่อนที่ และถังดักไขมันให้กับกระทรวงกลาโหม
วันอังคารที่ 24 มีนาคม 2563
ปลัดกอบชัยฯ มอบเครื่องทําน้ําสะอาดเเบบเคลื่อนที่ และถังดักไขมันให้กับกระทรวงกลาโหม
นายกอบชัย สังสิทธิสวัสดิ์ ปลัดกระทรวงอุตสาหกรรม มอบเครื่องทําน้ําสะอาดเเบบเคลื่อนที่ และถังดักไขมันให้กับกระทรวงกลาโหม  ณ อาคารสํานักงานปลัดกระทรวงกลาโหม
วันนี้ (24 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม และนายสหวัฒน์ โสภา ผู้ช่วยปลัดกระทรวงอุตสาหกรรม นําเครื่องทําน้ําสะอาดแบบเคลื่อนที่ จํานวน 6 เครื่อง และถังดักไขมัน จํานวน 100 ถัง มอบให้แก่สํานักงานปลัดกระทรวงกลาโหม
โดยมี พลเอก ณัฐ อินทรเจริญ ปลัดกระทรวงกลาโหม เป็นผู้รับมอบ ณ อาคารสํานักงานปลัดกระทรวงกลาโหม